open-index/open-wikipedia-markdown huggingface dataset:
Fərəc Fərəcov (deputat)

**Fərəc Fərəcov** () — Naxçıvan Muxtar Respublikası Ali Məclisinin deputatı, Azərbaycan Respublikası əməkdar jurnalist

## Həyatı
Fərəc Fərəcov 1947-ci ildə Culfa rayonunun Yaycı kəndində anadan olub.

### Təhsili
1971-ci ildə Naxçıvan Dövlət Pedaqoji İnstitutunu bitirib.

### İctimai-siyasi fəaliyyəti
7 il Naxçıvan Mətbuat Şurasının sədri vəzifəsində çalışıb, onun təşəbbüsü ilə "Muxtar respublika mətbuatı: Dünən və bu gün", "Jurnalist" kitabları çap olunub.

Ədəbi fəaliyyəti ilə yanaşı, muxtar respublikanın ictimai-siyasi həyatında da fəal iştirak edib. İkinci, üçüncü, dördüncü çağırış Naxçıvan Muxtar Respublikası Ali Məclisinin deputatı olub və hazırda beşinci cağırış Naxçıvan Muxtar Respublikası Ali Məclisinin deputatıdır.

## Kitabları
* "Culfa şəhidləri"
* "Yaycı soyqırımı"
* "Yaycı yetirmələri"
* "Sən olmasaydın",
* "Aydın sabahlar"
* "Elə bağlıyam"
* "Ömür bir nağıldır"
* "Vətən qürurumdur mənim"

## Təltifləri
*  Əməkdar jurnalist
* 2017 —  "Naxçıvan Muxtar Respublikası Ali Məclisinin Fəxri fərmanı"

## İstinadlar

## Xarici keçidlər
* Naxçıvan Muxtar Respublikası Ali Məclisinin rəsmi veb-saytında ''Fərəc Fərəcov''
Hacınskinin evi (Ə.Cavad k.)

**Hacınskinin evi** — Əhməd Cavad (Vrangelskaya) 16 və Adil Babayev (Doktorskiy) 7 küçələrinin kəsişməsində yerləşən və 1895-1899-cu illərdə İohan Edelin layihəsi əsasında inşa edilmiş ev. Mülkün sifarişçisi Bakı milyonçularından olan İsa bəy Hacınskidir. Hazırda binada Azərbaycan Respublikası Dini Qurumlarla İş üzrə Dövlət Komitəsi yerləşir.

## Haqqında
İsa bəy Hacınskinin sifarişi olan kimərtəbəli binanın layihəsi 21.03.1895-ci il tarixində təsdiq edilmişdir. Planda sahə П-şəkilli formadadır. İkisıra düzümlü, çoxotaqlı mənzillərin hamısında böyük zallar planlaşdırılmışdır. Baş pilləkən fasadın oxu üzərində həyətə keçidlə yanaşıdır. Əsas pilləkən qəfəsindən başqa, qalereyanın strukturuna ikimarşlı açıq üslublu
pilləkən daxil edilib. Xidməti otaqların yerləşdiyi sağ qanada ensiz, birmarşlı, П-şəkilli pilləkən söykənmişdir. Həyət kifayət qədər böyükdür. Dəqiq simmetrik fasad klassik üsullar
əsasında qurulmuşdur. Ciddi proporsional bölümlü baş girişin də daxil olduğu hakim ox sistemi fasadın mərkəzi oxu üzərində yer almışdır. İkinci mərtəbədə dorik orderdən olan mürəkkəbləşdirilmiş frontonlu portik yerləşdirilmişdir. Bu motiv yan rizalitlərin də üzərində təkrar olunur. Fasadın künc tərəfləri iri rustovka blokları ilə qabardılmışdır. Birinci mərtəbənin
pəncərə gözləri sadə, incə vurğuludur, ikinci mərtəbədəki pəncərə yerləri isə haşiyə və sandriklərlə bloka alınmışdır. Qabarıq inkişaflı, attikli klassik karniz ajurlu metal şəbəkə ilə bir yerdə fasada müəyyən zəriflik əlavə edir.

## Həmçinin bax
* Hacınskinin villası
* İsa bəy Hacınskinin evi
* İohann Edelin əsərlərinin siyahısı

## İstinadlar

## Xarici keçidlər
Damir Cumhur

**Damir Cumhur** (; 20 may 1992, Sarayevo, Bosniya və Herseqovina) — Bosniyalı tennisçi və kinoaktyor. Üç ATP turnirinin qalibi (tək kateqoriyada).

## Bioqrafiyası
20 May 1992-ci ildə Sarayevo şəhərində anadan olmuşdur. Ailəsinin ilk övladı olmuşdur. Uşaqlıqdan Xuan Antonio Samaranç Olimpiya Sarayında tennis oynamaqla məşğul idi. Həm də xizək sürür və futbola həvəs göstərirdi.

2008-ci ildən bəri Damir yeniyetmələrin beynəlxalq tennis turnirlərində çıxış etmişdir. Bir neçə titul qazana bilmiş və 2010-cu ildə yeniyetmələrin dünya reytinqində 3-cü yerə çıxdı. Yeniyetməlik dövründəki ən böyük uğuru, 2010 Avropa Gənclər Çempionatındakı qələbsi, Sinqapurda 2010 Yay Gənclər Olimpiya Oyunlarında bürünc medalla yanaşı, 2010 Uimbldon turnirinin dörddəbir finalına yüksəlməsi oldu. 2016-cı ildə Rio-de-Janeyroda keçirilən Olimpiya Oyunlarında iştirak etmiş, ancaq uğur qazana bilməmişdir.

2018-ci ildə keçirilən 2018 Australian Open turnirində Damir 2014-cü ildəki uğurunu təkrarlayaraq üçüncü tura yüksəldi. Bosniyalı üçün sonra əsas əngəl  Rafael Nadal oldu. Fevralın əvvəlində Monpelyedə keçirilən turnirdə Damir iki əsas mərhələni keçməyi bacardı və dörddəbir finalda oynamaq hüququ qazandı. Bu mərhələdə o, fransız Rişar Gaskeye məğlub oldu. Marseldəki turnirdə dörddəbir finala yüksəldi, ancaq Tomaş Berdıxa məğlub oldu.

2019-cu ilin may ayında Cumhur Cenevrə Açıq Tennis Çempionatına qatıldı və dörddəbir finala yüksəldi. Ancaq iki setdə Moldovalı Rad Albota 6-3, 7-5 hesabı ilə məğlub oldu. USA Open-də ikinci tura yüksəlsə də, Rocer Federerə məğlub oldu.

İlk dəfə "*Grbavica*" filmində köməkçi aktyor (2006) kimi iştirak etdi. Alman rejissor Rudolf Schweigerin "Öldürmə Dünyası" filmində baş rolu: snayper Durkanı canlandırdı.

## İstinadlar
Gənc qələmlər

**Gənc qələmlər** — 1925-1926-ci illərdə Naxçıvan Muxtar Respublikasında fəaliyyət göstərən ədəbi dərnək

## Haqqında

Dərnəyin təşkilində Vahab Həsənzadə, Əvəz Sadıq, Abbas Gülməmmədov, Əyyub Abbasov, Məşdi Babayev yaxından iştirak etmişdir. Naxçıvan ədəbi gəncliyin inkişafında "Şərq qapısı" qəzeti də mühüm rol oynamışdır. Lətif Hüseynzadə, Məmməd Əkbər, Seyid Səbri, Nemət Hüseynov, Əli Zəbun, Məmmədəli Tarverdiyev, Məmmədhüseyn Təhmasib və başqa gənc şairlərin şeirləri müntəzəm olaraq qəzetdə dərc olunurdu. 

## Mənbə

* 

## İstinadlar
Reostat

**Reostat** - dövrədə cərəyan şiddətini tənzimləyən cihaz. İşləmə prinsipi naqilin müqavimətinin onun uzunluğundan asılı olmasına və Om qanununa əsaslanır. Bu cihaz sayəsində cərəyan şiddəti nizamlanır.

## İstinadlar
Stana Katiç

**Stana Katiç** (,  ) — Serb-xorvat mənşəli kanadalı aktrisa, Kasl televiziya serialındakı detektiv Keyt Bekket rolu ilə tanınır.

## Bioqrafiyası
Katiç Kanadanın Ontario vilayəti, Hamilton şəhərində anadan olub. Atası serb, anası xorvat əsillidir. Yuqoslaviyadan Kanadaya köçmüşlər. Milliyyəti haqqında danışan Stana deyir: "Valideynlərim Xorvatiyadan olan serblərdir. Bizi Dalmatiyalı adlandırıram". Atası Vrlicdən, anası Sindəndir. Daha sonra Katiç ailəsi ilə Aurora şəhərinə (İllinoys, ABŞ) köçür. 1996-cı ildə Vest Avrora Liseyini bitirdikdən sonra Toronto Universitetində və 2000–2004-cü illərdə aktyorluq təhsili aldığı Qudman Dram Məktəbi adlanan De Paul Universitetinin Teatr Məktəbində oxuyur. Stana Katiçin dörd qardaşı və bir bacısı var.

Beş dildə sərbəst danışır: ingilis, serb, sloven, fransız və italyan. ABŞ və Kanadanın ikili vətəndaşlığına malikdir.

## Karyerası
Katiç Qəhrəmanlar serialında Xana Qitelman, 24 serialının 5-ci mövsümündə Kollet Stancer, Morqan Friman ilə Sevgi bayramı filmində Cenni rolunu ifa edir. O, "Qisasçı" filmində Morqenştern, Ceyms Bondun "Kvat mərhəməti" filmindəki Korin Vinau rollarını oynayır.

2008-ci ilin avqustunda Stana Neytan Fillion ilə oynadığı Kasl televiziya seriyasında Kate Bekket rolunu aldı.

2008-ci ildə Katiç Latınca "Qorxusuz" mənasını verən Sine Timore Productions adlı öz film şirkətini qurur.

2010-cu ilin yayında Katiç, Riçard Gir ilə birlikdə Fransadakı "For Lovers Only" və Dublindəki "İkili agent" filmlərində rol alır.

2016-cı ildə Stana Katiç üç filmdə şəkilir: "Əkiz şəhərlər" dramı, "Randevu" macəra fəaliyyət filmi və "Florensiyada itkin" melodramı.

25 sentyabr 2017-ci ildə Stana altı ildir itkin düşmüş bir FTB agenti rolunu oynadığı Amneziya seriyasının premyerası baş tutur. Katiç eyni zamanda şounun icraçı prodüseridir.

2018-ci ildə Katiçin iştirakı ilə dəhşət janrındakı "Kadavr" filmi nümayiş olundu.

## Şəxsi həyatı
2015-ci ilin aprel ayından bəri Kris Brkliyats ilə evlidir.

## İstinadlar
Şimali Makedoniyanın bayraqları

Bu Şimali Makedoniya ərazisində və ya etnik makedoniyalılar tərəfindən istifadə edilən və ya bu gün də mövcud olan bayraqların siyahısıdır.

## Şimali Makedoniya

## Tarixi bayraqlar

## Hökumət bayraqları

## Etnik bayraqlar



## İstinadlar

## Xarici keçidlər

* *Flags of the World* saytında North Macedonia
Vedad İbişeviç

**Vedad İbişeviç** (; doğ. 6 avqust 1984-cü il, Vlasnetsa, YSFR) — Bosniyalı futbolçu. Almaniyanın Herta klubunun hücumçusu.

## Bioqrafiyası
İbişeviç Yuqoslaviyada, bosniyalı ailəsində, əhalisinin əksəriyyətinin serblər olduğu bir şəhərdə anadan olub. Müharibə başladıqdan sonra təqiblər baş verdi. Valideynləri ata yurdlarını tərk edərək daha sakit şəhərə,Tuzlaya köçməyə məcbur oldular. Bu vaxtı Vedadın cəmi yeddi yaşı vardı.

Tuzlada futbol karyerası başladı və tezliklə müvafiq yaşda olan milli yığmaya dəvət edildi. 2000-ci ildə ailəsi daha sərfəli təklif axtarışı məqsədi  Bosniyanı tərk etdi və Vedad İsveçrənin Baden gənclər komandasında oynamağa başladı. Lakin İsveçrədə immiqrantlara qarşı qanunlar çox sərtdir idi və bir ildən az vaxtdan sonra İbişeviçlər ölkəni tərk edərək Sent Luisdə yaşadığı qohumlarının yanına köməyə məcbur oldular.

İbişeviçə ABŞ millisində oynamağı təklif etdilər. Ancaq Vedad vətəninə sadiqlik göstərərək Bosniya millisini seçdi. Bosniyalı üçün bu seçim karyerasının tramplininə çevrildi. İbişeviç növbəti Bosniya gənclər komandasının toplanışına gələndə Pari Sen-Jermen FK-na rəhbərlik edən Vahid Halilhojiçin dəqqətini cəlb etdi. Ona Paris klubu ilə müqavilə imzalamağı təklif etdi. Tezliklə onu təcrübə toplamaq məqsədilə ilk öncə Alemaniya Aaxen FK-na, daha sonra Hoffenhaym 1899 FK-na icarəyə verdilər. 14 yanvar 2009-cu ildə İspaniyanın La Manga şəhərində Hamburg klubu ilə yoldaşlıq oyununda İbişeviç zədələndi - diz ön çarpaz bağlarının zədələnməsi nəticəsində mövsümün sonuna qədər sıradan çıxdı.

1 fevral 2012-ci ildə Ştutqart klubu ilə 4 illik müqavilə bağladı. Bəzi məlumatlara görə, transfer məbləği təxminən 5,5 milyon avro idi.

## İstinadlar
Mirza Delibaşiç

**Mirza Delibaşiç** (; 9 yanvar 1954, Tuzla — 8 dekabr 2001, Sarayevo) — Yuqoslaviya basktebolçusu, ölkə tarixinin ən yaxşı basketbolçularından biri. Oyun qurucu, hücumçu müdafiəçi və qısa hücumçu mövqeyində oynayırdı. Oynadığı klublar: Sloboda, Bosna və Real Madrid. Yuqoslaviya komandası tərkibində 1975-1977-ci illərdə keçirilən Avropa çempionu, 1978-ci ilin dünya çempionu və 1980 Yay Olimpiya Oyunları çempionu. 2000-ci ildə Bosniya və Herseqovinanın XX əsrdəki ən yaxşı idmançısı seçilmişdir.

## Bioqrafiyası
Uşaq ikən Mirza Delibasiç tennislə ciddi məşğul olumuş və yeniyetmələr arasında Bosniya və Herseqovina çempionu olmuşdur. 15 yaşında tennisi basketbolla dəyişdirməyə qərar verir. Onun qərarına iki amil təsir etdi: Tuzlada qapalı tennis kortu yox idi və buna görə də yayda oynamaq və məşq etmək mümkün idi, üstəlik, başqa bir idmançı, yerli siyasətçinin oğlu Mirzanin əvəzinə Çexoslovakiyadakı turnirə göndərilir.

Sloboda klubunun təlim-məşq toplanışına ilk dəfə 1968-ci ilin payızında gəlmiş və komandada 4 il oynamışdır. 1971-ci ildə Sloboda klubu ilə Bosniya və Herseqovina Kubokunu qazandı.

1972-ci ilin yayında, o dövrdə Yuqoslaviya gənclər komandasının ən istedadlı basketbolçusu hesab olunan Mirza Delibasic birinci liqaya vəsiqə qazanan Sarayevo şəhərinin "Bosna" klubuna keçdi. Ümumilikdə "Bosna" üçün Delibasic 700 matç keçirdi və təxminən 14,000 xal qazandı.

1981-ci ilin yayında Mirza Delibasiç "Real" da oyunçu oldu. O "Kral Klubu" tarixində ən çox maaş alan basketbolçu oldu. Real Madriddə Delibasic tez bir zamanda azarkeçlərin sevimlisi oldu  və klubun 1981-ci ildə Qitələrarası Kubokunu və bir il sonra isə İspaniya çempionatını qazanmasına böyük köməklik göstərdi.

Delibaşiç 8 dekabr 2001-ci ildə Sarayevoda alkoqolizm səbəbi ilə məruz qaldığı ağır xəstəlikdən dünyasını dəyişdi.

## İstinadlar
İslamizm

**İslamçılıq** və ya **Siyasi İslam** ( **' və ya  **') şəxsi həyatı ilə yanaşı İslamı ictimai və siyasi sahələrdə də istiqamətləndirməyi hədəfləyən "siyasi-ideoloji cərəyanlar" olaraq ifadə olunur. Müasir dövrdə İslam dininə söykənən ideologiyadır. Siyasi İslam anlayışı ilə sinonim şəkildə istifadə olunsa da, bu həddən artıq olan və mədəni cəhətləri olan bir anlayışdır. Panislamizm, İttihad-ı İslam və İslamlaşma anlayışları ilə sinonim şəkildə istifadə edilmişdir.

## Tarixi
Köklərinə görə Cəmaləddin Əfqani və Məhəmməd Abduha əsaslanır. Bu mənada anti-imperialist bir çıxış qəbul edən bir ideologiya olaraq ortaya çıxmışdır. Osmanlı coğrafiyası üzərində çiçəklənən islamçılıq, əsasən XIX əsrin ikinci yarısında Namık Kamal və Ali Suavi kimi Gənc Osmanlılara söykənir. Ancaq bugünkü mənada əsasən II. Bu qanunilik dövründə ortaya çıxmışdı. Sultan II. Abdülhamidin panislamist siyasətinə baxmayaraq, İslam Birliyi anlayışı geniş mənada mədəniyyət, siyasət və cəmiyyət layihəsi olaraq ortaya çıxıb.. Əslində, islamçılıq, qərb güclərinin İslam dünyasına, xüsusən də hərbi və iqtisadi sahələrə meydan oxuduğu bir dövrdə, 19-cu əsrin əvvəlləri və 20-ci əsrin əvvəllərində müsəlman ziyalıların axtardığı qurtuluş vasitələrindən biri kimi ortaya çıxmışdır.

İndiki dünyada müxtəlif üsullara sahib olan, özlərini islamçı adlandıran bir çox qrup var. Sudandakı Əs -Şəbab və digər bölgələrdəki Əl-Qaidə kimi silahlı təşkilatlar, İraq və Şam İslam Dövləti (İŞİD) kimi təşkilatlar bu məzmunda bir çıxışdan istifadə edirlər. Ancaq ümumilikdə islamçılığın bir intellektual çərçivədən qaynaqlandığı və müasir dünyaya və demokratik münasibətə uyğunluq nümayiş etdirdiyi görülür. Türkiyədə, Tunisdəki Ghannouchi kimi siyasi, mədəni olan Milli Fikir, cəmiyyətin iqtisadi təklifləri olaraq islamçı cərəyanlar kimi qəbul edilə bilər. Deyilə bilər ki, hələ razılaşdırılmamış mövcud olan silahlı təşkilatlarla açıq şəkildə əlaqələndirilə bilməz.

## Qalereya

Fayl:A public demonstration calling for Sharia Islamic Law in Maldives 2014.jpg|2014-cü ildə Maldiv adalarında şəriətə çağırış edən bir nümayiş (Pankartlar: "*İslam dünyanı idarə edəcək*", "*Demokratiya ilə cəhənnəmə gedin*")
Fayl:2012 Sydney protest.jpg|2012-ci ildə Avstraliyanın paytaxtı Sidneydə islamçıların bir nümayişindən (afişalar: "*Ölülərimiz cənnətdədir. Ölüləriniz cəhənnəmdədir!*", "*Peyğəmbərimizi [<nowiki/>[[Məhəmməd]]i<nowiki/>] təhqir edən hər kəsin boynu vurulmalıdır*")
Fayl:"Freedom go to hell".jpg|6 fevral 2006-cı ildə Londonda nümayişdə bir islamçı pankart: "*Azadlıq, cəhənnəmə get*"


## Həmçinin bax
* Şəriət
* Müsəlman Qardaşlar
* Panislamizm

## İstinadlar
Həsən Naxçıvani

**Həsən Naxçıvani** (tam adı: *Şeyx Həsən Səlahəddin Naxçıvani Bulqari*;) — alim və mütəfəkkir.

## Həyatı
Həsən Naxçıvani 1206-ci ildə Naxçıvan şəhərində anadan olmuşdur. Geniş biliyə malik şəxsiyyət olmuşdur. 15 yaşında ikən atasını itirmiş, ailəsi ilə birlikdə Xoy şəhərinə köçmüşdür. Atası Xacə Ömər bəzi məlumatlara görə varlı tacir, bəzi məlumatlara görə isə irfan əhli idi. Onun məzarının Cənubi Azərbaycanda, Xoy şəhəri kənarında olduğunu yazırlar. 23 yaşında monqollarun Xoya hücumu zamanı əsir düşən Həsən ömrünün yeddi ilini qürbətdə əsarətdə keçirib. Monqollar onu Volqa çayının şimalında yerləşən torpaqlara – Bulğar ölkəsinə aparıblar. O, doqquz il (bəzi məlumatlara görə hətta 30 il) bulğarların arasında yaşayır. Bulğarlar türk əsilli qədim Bulğar xanlığının varisləri idi. Şeyx Həsən bulğarların arasında uzun müddət yaşadığı üçün "Bulğari" kimi tanınıb.

### Ölümü
1298-ci ildə Təbrizdə vəfat edib. Məzarı Sürxab məzarlığındadır.Məzarı üzərində bu sözlər yazılıb:

## Fəaliyyəti

### İrfani fəaliyyəti
Təsəvvüf təriqətinə meyil göstərmiş, 9 il Volqaboyu bulqar arasında, 3 il Buxarada, 27 il Kirmanda, 1 il Marağada yaşamışdır. Qalan ömrünün isə Təbrizdə keçirmişdir. Təbrizdə Şeyx Həsən Naxçıvani Bulqari və ya Təbrizi kimi tanınmışdır.

## Ədəbiyyat
Tərbiyət M., Danışməndani- Azərbaycan,Bakı.,1987

## Mənbə
*
Technorati

## Başlıq

2002-ci ilin noyabr ayında tanınmış sahibkar Dave Sifry tərəfindən  San-Fransisko , Kaliforniya , USA-da boqlar üçün ilk axtarış sistemi – Technorati yaradıldı. Hal hazırda sahibi Synacordur. O Technoratini əldə etmək üçün 3 milyon dollar ödəyib.

## İstinadlar
*
Ağdərili millətçiliyi

"Ağ millətçilik" termini "ağ irqin hakimiyyəti" ifadəsi üçün bir evfemizm olaraq ortaya çıxmışdır. Ağdərili insanların digər irqlərdən daha yaxşı olduğuna və buna görə cəmiyyətdə üstünlük təşkil etməsinə inam deməkdir, Defamasiya və Ekstremizmə Qarşı Mərkəzin direktoru Oren Siql bunu belə izah edir.

Bu inanclara sahib olan insanlara ultra-sağ, "Indentarians" və irqi realistlər də deyilir. Ancaq bu, yalnız köhnə ksenofobiya üçün yeni bir ad, bir rebrendinqdir.

"Ultra-sağ" termini Milli Siyasət İnstitutunun prezidenti (ağ irqin üstünlüyü tərəfdarı olan bir ekspert və analitik mərkəzi) və redaktoru Richard Spenser tərəfindən tərtib edilmişdir Radix jurnalı. O deyir: "Mən "ağ millətçi" ifadəsini özümə münasibətdə istifadə etmirəm. "Çox sağ" termini xoşuma gəlir. Açıqlığı var. O başa düşüləndir. Fərqli baxımdan yanaşırıq."

Ku Klux Klan və neonasistlər də ağ irqin üstünlüklərinə sadiqdirlər. Ancaq Seagal deyir ki, bunların heç biri mütəşəkkil bir qrupa aid deyil. Bəziləri hətta KKK kimi tanınmış ksenofob fraksiyalarından məsafələrini qorumağa çalışırlar.

"Bu insanları izləmək vəzifəsini çətinləşdirir və bu əsasda meydana gələn qrupların çox çevik və həssas olduğunu göstərir" deyə ekspert əlavə edir.

Bəzi kuklalar hələ də başlıqları olan ağ köynəklərə üstünlük verirlər. Əsasən minillik oğlanları (20-ci əsrin sonlarında anadan olanlar) daxil edən ultra-sağ qruplar şalvar və yaxalı köynək geyirlər. Seagal, sosial şəbəkələrin aktiv istifadəçiləridir və ünsiyyət zamanı istehza və yumor istifadə etməyi sevirlər. Ancaq onların bir məqsədi var: hər irq ayrıca yaşadığı ağ bir etno-millətçi dövlət.

Ağ dominantlığın tərəfdarları və həmkarları müxtəlifliyin təhdid olduğunu düşünürlər, Seagal deyir. Onların populyar şüarlarından biri: "Müxtəliflik Ağ Soyqırımı üçün kod sözüdür." Bundan əlavə, ultra-sağ hərəkatlar ağ irqi qurban vermək hissi ilə birləşir, Alabama Universitetinin politoloqu George Hawley deyib.

"Ağların girov saxlandıqları, yeni bir multikultural nizam təqdim etmək istəyən düşmən elitaları tərəfindən qəsdən sıxıldıqları görünür" dedi Hawley.

"ABŞ-yə gələn və kiçik maaşla işləyən xarici xarici mühacirləri sevmirlər; onları dəvət edən siyasi və iqtisadi elitaları bəyənmirlər. Onlar həmçinin mediaya və akademiyalara düşməndirlər, onların fikrincə, ağlara qarşı müdafiə edirlər."

## İstinadlar
Mizoen

**Mizoen** () — Fransada kommuna, Rona-Alplar regionunda yerləşir. Departament — İzer. Bur-d'Uazan kantonuna daxildir. Kommunanın dairəsi — Qrenobl. 

INSEE kodu — 38237. Kommunanın 1999-cu il üçün əhalisi 163 nəfər təşkil edirdi. Kommuna dəniz səviyyəsindən 955 ilə 2964 qədər metr yüksəklikdə yerləşir. Kommuna Paris təxminən 520 km cənub-şərqdə, Lion 130  km cənub-şərqdə, Qrenobldan 36 km şimal-qərbdə yerləşir.

## Əhalisi
*Əhalinin dinamikası (INSEE):*

Colors=
  id:lightgrey value:gray(0.8)
  id:darkgrey  value:gray(0.6)
  id:sfondo value:rgb(1,1,1)
  id:barra value:rgb(0.9,0.72,0.5)
ImageSize  = width:360 height:360
PlotArea   = left:50 bottom:30 top:20 right:10
DateFormat = x.y
Period     = from:0 till:200
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo
BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999
PlotData=
  color:barra width:15 align:left
  bar:1962 from:0 till:125
  bar:1968 from:0 till:112
  bar:1975 from:0 till:90
  bar:1982 from:0 till:94
  bar:1990 from:0 till:122
  bar:1999 from:0 till:163


## Həmçinin bax
* Fransa rayonlarının siyahısı
## Qeydlər

## İstinadlar

## Xarici keçidlər
* Mizoen haqqında ümumi məlumat
Todorka Kondova-Zafirovska

**Todorka Kondova-Zafirovska**  ( ) — Yuqoslaviya teatr və kino aktrisası, rejissor, müəllim.
## Bioqrafiyası

Todorka Kondova-Zafirovska 1926-cı ildə Prilepdə anadan olub. Sənətkarın böyük bacısı Dimitar Kondovadır. 1945-ci ildə qurulan Makedoniya Xalq Teatrında ilk dəfə Makedoniya dilində olan "Platon Kreçet" (1945) tamaşasından oynayır. 1948-ci ildə təhsilini Belqrad Teatr Sənətləri Akademiyasının rejissorluq şöbəsində başlayır. 1952-ci ildə Makedoniya Respublikasına qayıdır, burada aktyorluq dərsləri verməyə başlayır. Skopye Universitetinin Dram sənətləri fakültəsində ilk qadın dosent olur. Bir mçüddət sonra "Aktyorluq" tamaçasını yazır.

1965-ci ildə Todorka Kondova-Zafirovska Makedoniya Xalq Teatrından ayrılır. İlk tamaşası olan "Boqomil balladasını" Skopye Dram Teatrını qurur.

Kondova-Zafirovska özünü tamamilə müəllimliyə həsr etmək qərarına gəldikdən sonra 1976-cı ilə qədər Skopye Dram Teatrında rejissor kimi çalışmışır.

İki dəfə 1960 və 1983-cü illərdə “11 oktyabr” Makedoniya Respublikasının dövlət mükafatına layiq görülür.

29 may 2003-cü ildə Skopyedə Todorka Kondova-Zafirovska piyada keçidində bir avtomobillə vurulur. Nəticədə Todorka Kondova-Zafirovska hadisə yerində ölür.
## Yaradıcılığı
### Rolları
#### Teatrda

#### Kinoda

### Rejisor fəaliyyəti

#### Teatrda

#### Kinoda

## İstinadlar
Kozyak SES

**Kozyak SES** () — 1994-cü ildən 2000-ci ilə qədər Treska çayı və süni Kozyak gölü üzərində qurulmuş Şimali Makedoniyayay məxsus olan su-elektrik stansiyası. Şimali Makedoniyada ən böyüyü və ən yüksək bəndə (hündürlüyü 130 m) sahib su anbarıdır. Ölkənin qərb hissəsində, Makedonski Brod icmasında (Skopyedən 45 km məsafədə) yerləşir. Anbarın tikilməsində əsas məqsəd daşqınların qarşısını almaqla elektrik enerjisi istehsal etmək və çayın axınını idarə etmək olur. Elektrik stansiyası Çinin birbaşa maliyyə dəstəyi ilə tikilib və müstəqil Makedoniya Respublikasında tikilmiş ilk elektrik stansiyasıdır.

## Təsviri
Elektrik stansiyası iki Frensis turbininə əsaslanır: hər birinin nominal gücü 41 MVt-dır. Süni gölün uzunluğu 32 km və maksimum dərinliyi 130 m, göldəki suyun maksimum səviyyəsi 469.9 m, suyun həcmi isə 380 milyon kubmetrdir. Göldə balıq yoxdur.

## İnşaat
### Maliyyələşdirmə
Bəndin tikintisi 1994-cü ilin avqustundan 2000-ci ilə qədər aparılmışdır. Dəyəri 173 milyon ABŞ dolları olmuşdur. Əvvəlcə tikinti 8% dərəcəsi ilə 93 milyon dollar kredit götürən hakim partiya olan Makedoniya Sosial Demokrat Birliyi tərəfindən təşkil edilir. Çin şirkəti Haynan ilə elektrik stansiyasının inşasına kömək haqqında müqavilə imzalanır, lakin şirkət olduqca tez iflas edir və direktoru həbsxanaya atılır. Tikinti təhlükə altında qalır. Bununla belə Daxili Makedon İnqilabçı Birliyi — Makedonyanın Milli Birliyi Demokratik Partiyası elektrik stansiyasının tikintisi üçün lazım olan vəsaitin 70% -ə qədər təmin edərək layihəni bərpa edə bilirlər.

### Tikinti
1996–1998-ci illərdə Sosial Demokrat Birliyinin hakimiyyəti dövründə bütün elektrik avadanlıqlarının alınması və quraşdırılması daxil olmaqla hazırlıq işləri aparılır. Su anbarının doldurulmasına 2003-cü ilin mayında başlanılır, hər iki aqreqat müvafiq olaraq 2004-cü ilin iyul və sentyabr aylarında istifadəyə verilir. İnşaat Makedoniyanın ELEM və Çinin CWE şirkətləri tərəfindən həyata keçirilmişdir.

## Təmir-bərpa
İlk planlaşdırılan avadanlığın təmiri yalnız 2007-ci ildə baş tutur, o zaman güclü titrəmə səbəbindən generatorlar dəyişdirilir. Tam miqyaslı yenidənqurma zamanı turbinlər dəyişdirilməsi və ümumi gücü 100 mVt-a qədər artırılması baş verir. 2010-cu ilin avqust ayına qədər illik elektrik enerjisi istehsalı 190 milyon kVt təşkil etmişdir. Bu isə 2006-cı ildən bu yana bir rekorddur.

## İstinadlar
İonna Kuliq

**İonna Kuliq**  ( ) — Polşalı aktrisa və müğənni.

## Bioqrafiyası
İonna Kuliq 24 iyun 1982-ci ildə Polşanın Kiçik Polşa vilayəti Krınitsa-Zdruy şəhərində anadan olub. Aktrisanın bacısı Yustina Şnayderdir. Frederik Şopin adına Dövlət Musiqili İbtidai məktəbini fortepiano sinfini bitirmişdir. Sonra Mstislav Karloviç adına Dövlət Musiqi Məktəbini solo oxuma sinifində bitirir. Krakovdakı Ludvik Solski Dövlət Dram Məktəbini populyar musiqi vokal ixtisası üzrə bitirir. Bir müddət Krakovdakı Köhnə Teatrda  və paytaxtdakı Ateneum Teatrında rollar ifa edir.

2006-cı ildə filmdə debüü edir. 2012-ci ildə "Cadugər ovçuları"  filmindəki qırmızı saçlı cadugər rolunu oynayır.

## Şəxsi həyatı
26 dekabr 2009-cu ildə İonna Kuliq rejissor Matseya Bonyak ilə evlənir.

## Mükafatlar və nominasiyalar
* 2008 - Koşalinedəki 27-ci debüt film festivalında - "Çərşənbə, Cümə axşamı səhəri" filmindəki Tereza roluna görə ən yaxşı aktyor debütü mükafatı
* 2009 - Sopotdadı Polşa Radio və Televiziyasının 9-cu Milli Festivalı - Doktor Qalinanın teatr quruluşundakı Qalina Şvars roluna görə ən yaxşı aktrisa mükafatı.

## Filmoqrafiya

## İstinadlar
Sergey Yefimenko

**Sergey Mitrofanoviç Yefimenko** (; ) — teatr rəssamı, qrafika ustası, Azərbaycan SSR xalq rəssamı (1961).

## Həyatı
Sergey Yefimenko -cı ildə Çerniqov quberniyasının Borzna şəhərində anadan olmuşdur. 1915-ci ildə Kiyev Rəssamlıq Məktəbini, 1919-cu ildə isə Daşkənd Rəssamlıq Məktəbini bitirmiş, təhsilini 1921–1924-cü illərdə Moskva Ali Bədii-Texniki Emalatxanasında davam etdirmişdir. Burada o, əvvəlcə keramika şöbəsində oxumuş, daha sonra isə rəssamlıq şöbəsində , , F. Fyodorovski və başqalarından rəssamlıq sənətini öyrənmişdir.

Sergey Yefimenko teatr rəssamlığına 1923-cü ildə Moskvada Meyerhold adına Teatrda başlamışdır. 1926-cı ildə Moskva İnqilab Teatrında fəaliyyətini davam etdirmişdir. Teatr-dekorasiya sahəsində təcrübə qazandıqdan sonra 1927-ci ildə Bakıya gələrək ömrünün sonunadək Azərbaycan Dövlət Rus Dram Teatrında əvvəlcə rəssam və sonra isə baş rəssam işləmişdir.

Sergey Yefimenko 1941-ci ildən Sov.İKP üzvü olmuşdur. Rəssam 5 avqust 1971-ci ildə Bakıda vəfat etmişdir. II Fəxri Xiyabanda dəfn olunub.

## Bədii tərtibat işləri
Rəssam Azərbaycan Dövlət Rus Dram Teatrında 150-dən çox tamaşaya bədii tərtibat vermişdir. Mixail Lermontovun "Maskarad", Maksim Qorkinin "Ana", "Həyatın dibində", "Yeqor Bulıçov və başqaları", "Vəhşilər", "Zıkovlar", Nikolay Qoqolun "Müfəttiş", Lev Tolstoyun "Canlı meyit", Denis Fonvizinin "Nadan övlad", Anton Çexovun "Ayı", "Elçilik", "Yubiley", "Qağayı", Aleksandr Qriboyedovun "Ağıldan bəla", Aleksandr Ostrovskinin
"Son qurban", "Quduz pullar", "Tufan", "Günahsız müqəssirlər", "İstedadlar və pərəstişkarlar", Fyodor Dostoyevskinin "Alçaldılmışlar və təhqir olunmuşlar", İvan Turgenevin "Atalar və oğullar", Cəfər Cabbarlının "Sevil", "1905-ci ildə", "Od gəlini", Səməd Vurğunun "Xanlar", "Qızıl", Nazim Hikmətin "Demoklun qılıncı", Eduardo de Filipponun "İnsan və centlmen", Bernard Şounun "Missis Uorrenin peşəsi", Uilyam Şekspirin "Otello", Fridrix Şillerin "Məkr və məhəbbət". Aleksis Parnisin "Afrodita adası", Branislav Nuşiçin "Fəlsəfə doktoru". Pyer Bomarşenin "Fiqaronun evlənməsi", Karlo Qoldoninin "İki ağanın bir nökəri" kimi pyeslərin tamaşalarına müxtəlif formalarda səhnə tərtibatlarını işləmişdir.

O, Azərbaycan Dövlət Opera və Balet Teatrında Pyotr Çaykovskinin "Yevgeni Onegin", Müslüm Maqomayevin "Şah İsmayıl" operalarının, Sezar Puninin "Esmeralda" baletinin, Akademik Milli Dram Teatrında Uilyam Şekspirin "Hamlet", "Otello", "Kral Lir", "On ikinci gecə", Cəfər Cabbarlının "Yaşar", Vasili Şkvarkinin "Özgə uşağı", Fridrix Şillerin "Məkr və məhəbbət", Aleksandr Ostrovskinin "Cehizsiz qız", Aleksandr Fadeyevin "Gənc qvardiya", İmran Qasımov və Həsən Seyidbəylinin "Uzaq sahillərdə", Lope de Veqanın "Dəlilər" və başqa əsərlərin tamaşalarının rəssamı olmuşdur.

## Mükafatları
* "Azərbaycan SSR əməkdar incəsənət xadimi" fəxri adı — 1 fevral 1936
* Stalin mükafatı (III dərəcə) — 1951 (İmran Qasımovun "Xəzər üzərində şəfəq" pyesinə Azərbaycan Dövlət Rus Dram Teatrında verdiyi tərtibata görə)
* "Qırmızı əmək bayrağı" ordeni — 9 iyun 1959
* "Azərbaycan SSR xalq rəssamı" fəxri adı — 24 mart 1961

## İstinadlar

## Ədəbiyyat
* 
* 
*
Əfzəl Xan

**General Mayor Ağa Məhəmməd Əfzəl Xan Qızılbaş** - (1880, Hindistan, Lakhnau — 1964, Pakistan, Multan)

## Həyatı
Sərdar Bahadırın böyük oğlu General Mayor Ağa Məhəmməd Əfzəl Xan Qızılbaş 1880-ci ildə Hindistanın Lakhnau şəhərində doğulmuşdur.  Burada təhsilini bitirdikdən sonra 1903-cu ildə İmperator Hindistan Ordusuna təhvil verildi. Hindistanıın Pəncab əyalətində yerləşən Firozpurda ilk təlimini aldıqdan sonra 1911-ci ildə kral V Georq un London və Dehlidəki Koronasiya mərasimlərində Hindistan Ordusunu təmsil etmək üçün seçildiyi yerdən Dehlidə yerləşən İmperator Hindistan Ordusu qərargahına göndərildi. XVIII əsrin sonlarında Lord Uelsli (Wellesley) tərəfindən təsis edilən köməkçi ittifaq Prinsely əyalətlərinin hökmdarlarından dövlətlərin qorunması və müdafiəsi üçün ərazi vermələrini tələb etdi. Bu məqsədlə hər bir dövlətdə İmperator Hindistan Ordusunun kontingenti yerləşirdi. Nəvvab Məhəmməd Bahaval Xan Abbasinin şəxsi istəyi ilə Dehli İmperatoru Hindistan Ordusu Baş Qərargahının Polkovniki və eyni zamanda Bahaval Xan Abbasinin yaxın dostu və Aitçison Kollecindən (Aitchison College) sinif yoldaşı olan Məhəmməd Əfzal Xan Qazılbaş Bahavalpurdakı İmperator Hindistan Ordusunun komandiri təyin edildi. Piyada, artilleriya və dəvə korpusu kimi əsas elementlərdən təşkil olunan briqada və ya bölmə qüvvəsi Nabha dövləti və Patialadan sonra Hindistan Ordusunun Mesopotamiya və Türkiyədəki hissələrinə əlavə edildi.

## Təhsili
Erkən təhsilini Pakistanın Multan və Pəncab əyalətinin paytaxtı olan Lahor şəhərində yerləşən Aitçison Kollecində (Aitchison College) almışdır.

## İstinadlar
Saveliy Tartakover

**Saveliy Qriqoreviç Tartakover** (21 fevral 1887, Rostov-na Danu — 4 fevral 1956, Paris) — şahmatçı, qrosmeyster (1950), XX əsrin əvvəlrində dünyanın ən güclülərindən biri. Şahmat nəzəriyyəçisi, jurnalist və yazıçı, şair və tərcüməçi. Hüquqşünas. "Hipermodernizm" termini ona məxsusdur.

## Bioqrafiyası
21 fevral 1887-ci ildə Rostov-na Danu şəhərində, Bolşaya Sadovaya küçəsi, 59 nömrəli evdə anadan olmuşdur. Atası German (Qriqori) Yakovleviç Tartakover, anası isə avstriya kökənli Natalya (Eti-Ruxli) Efimovna Tartakover idi. Ailəsi 1879-cu ildən bəri «Конкуренция» mağazasına sahib idi. Valideynləri 1911-ci il fevralın 18-nə keçən gecə öz mənzilində qarət zamanı vəhşicəsinə qətlə yetirilmişdir.

1899-1904-cü illərdə əvvəlcə Rostov-on-Don gimnaziyasını, sonra isə Cenevrədə College de Geneverədə oxudu. Eyni zamanda 1904-cü ildə Vyana Universitetinin Hüquq fakültəsində oxudu. Aparıcı şahmatçılarla tanış oldu: Karl Şlexter, Gesa Marosi və başqaları.

1906-cı ildə Nürnberqdə keçirilən turnirdə 50 rəqibini qabalayaraq birinci oldu və usta adını almağa müvəffəq oldu. Altı ay sonra, Marosi və Milan Vidmar ilə Vyana Şahmat Klubunun beynəlxalq turnirində 3-5-ci yerləri bölüşdürdü.

Yalnız Birinci Dünya müharibəsindən sonra planetin aparıcı şahmatçılarından biri olmağı bacardı. O dövrdəki əsas uğurları: Haaqada (1921) və Vyanada (1922) 2-ci yer, Vyana Schlechter Memorial Turnirində 1-ci yer (1923), Londonda 1-2-ci yerləri bölüşdürdü ( 1927), Liejdə 1-ci yer (1930).

13 İyun 1933-cü ildə Folkestonda 5-ci "Millətlər Turniri"ndə dünya çempionu Aleksandr Alyoxini məğlub edərək simvolik «Mixail Çiqorin klubunun» üzvü oldu.

## Ədəbiyyat

* Гроссмейстер-журналист. // «64 — Шахматное обозрение». — 1982. — № 11. — С. 21—23.
* Возможная невозможность. // «64 — Шахматное обозрение». — 1987. — № 4. — С. 24—27.
* К столетию С. Тартаковера. // Шахматы в СССР. — 1987. — №4. — С. 26—27.

## İstinadlar
Ukraynanın təbiət qoruqları

**Ukraynanın təbiət qoruqları** — 16 iyun 1993-cü il tarixli "Ukraynanın Təbiət Qoruğu Fondu haqqında", Ukraynanın Qanununa əsasən, Ukraynanın Təbiət Qoruğu Fondunun obyektlərinə aiddir: xüsusi ekoloji, elmi, estetik, istirahət və digər dəyərlərə malik qorunması və istifadəsi üçün xüsusi rejimi qurulan milli sərvətlər.

2013-cü ilin oktyabr ayına olan məlumata görə, Ukraynada 19 qoruq vardır.
## Statistik məlumatlar
Ukraynanın elan olunmuş sərhədləri daxilində (Rusiyanın nəzarətində olan Krım da daxil olmaqla) təbiət qoruqlarının ümumi sahəsi 1916,6&nbsp;km²-dir. Ukraynanın ən böyük qorunan təbiət ərazisi Krım Təbiət Qoruğudur. Ancaq faktiki olaraq Ukrayna əraziyə nəzarət etmir. Ukraynanın nəzarət etdiyi ərazidə yerləşən ən böyük qoruq isə Rovne Təbiət Qoruğudur. Ukraynadakı ən kiçik qoruq Martyan burnudur (240 ha). Krım ehtiyatları nəzərə alınmadan isə Mixaylovskaya Tselina təbiət qoruğudur (882.9 ha).

19 qoruqdan qarışıq meşələr zonasında 4-ü (Polesski, Rovne, Drevlyan, Çerem), meşə-çöl zonasında 3-ü (Rastoçe, Medeborı, Kanevski), çöl zonasında 7-si (Dnep-Orelski, Kazantip, Luqansk, Opukski, Ukrayna çölü, Elanes çölü, Mixaylovskaya Tselina), Karpatlarda 1-i (Qonanlar), Krım dağlarında 4-ü (Qaradağ, Krım, Martyan burnu və Yalta) yerləşir
## Qoruqların siyahısı

## İstinadlar
Dmitri Kudryaşov

**Dmitri Aleksandroviç Kudryaşov** (doğ. 26 oktyabr 1985-ci il, Volqodonsk) — Rusiyalı peşəkar boksçu. Birinci ağır çəki kateqoriyasında çıxış etmişdir. Boks üzrə idman ustası. Peşəkarlar arasında WBC Silver versiyası üzrə çempion (2016—2018), WBA International çempionu(2014—2016), MDB çempionu və  slavyan ölkələrinin WBC CISBB turnirinin 1-ci ağır çəki dərəcəsində qalibi (2012—2015).

## Bioqrafiyası
Dmitri Kudryaşov 26 oktyabr 1985-ci ildə Rostov vilayətinin Volqodonsk şəhərində anadan olub. 22 nömrəli orta məktəbi bitirib. 8 yaşında karate bölməsində məşq edib.13 yaşında Olympus-2 idman klubuna yazılmış və məşqçi Nikolay Timofeevin rəhbərliyi altında aktiv olaraq boksla məşğul olmağa başlamışdır.

Dmitri dəfələrlə şəhər və regional yarışlarda qalib gəldi. Dörd il Rostovda, Əmək Ehtiyatları klubunda məşq etdi. 2008-ci ildə ordu sıralarına çağrıldı. 2011-ci ilin yanvar ayında VII Ümumrusiya "A" kateqoriyalı boks turnirində "Spartak Kuboku"nu qazandı. İdman ustası adına layiq görüldü. Ümumilikdə həvəskar səviyyədə 150-yə yaxın döyüş keçirib, onlardan yalnız 12-də məğlub olmuşdur.

Elə həmin ilin yayında Kudryaşov özünü peşəkar boksda sınamağa qərar verdi; iyulun 30-da Kuşevskaya kəndində, debüt döyüşündə ukraynalı Aleksandr Oxreylə qarşılaşdı və üçüncü raundda nokautla qələbə qazandı. Daha dörd qələbə qazandıqdan sonra, 2012-ci ilin oktyabrında özbək İsrail Qurbanovla matçda o, MDB və Slavyan ölkələrinin kəmərini qazand.

28 Noyabr 2014-cü ildə keçmiş dünya çempionu kubalı Juan Carlos Gomezi 1-ci raundunda nokaut etdiı və WBA International titulunu qazandı.

10 aprel 2015-ci ildə Puerto-Rikolu 1-ci ağır çəkidə çempion Fransiko Palasiosu 1-ci raundda nokaut etdi.

## İstinadlar
Yane Sandanski idman mərkəzi

**Yane Sandanski idman mərkəzi** ) — Şimali Makedoniya ərazisində çoxfunksiyalı qapalı idman arenası. Müasir bina 2014-cü ildə burada üç onilliklər ərzində mövcud olan sökülmüş bənzər bir quruluşun yerində inşa edilmişdir. Arena inqilabçı Yane Sandanskinin adını daşıyır.

## Tarixi
Yane Sandanski qapalı idman mərkəzi Aerodrom icmasında 1980-ci illərdə meydana gəlir. Paytaxtın həndbol və basketbol idman klublarının ev arenasına çevrilir. Ancaq zaman keçdikcə bina köhnəlir və 18 noyabr 2012 tarixində tamamilə sökülməsinə və onun yerində yeni bir idman obyektinin inşasına qərar verilir. 14 fevral 2013-cü ildə yerli Aerodrom basketbol komandası tribunalarda mindən çox azarkeşi bir araya gətirən son açıq məşqini keçirir və ertəsi gün arena rəsmi olaraq bağlanır. Bundan sonra işçilər binanı sökməyə başlayır.

O dövrdə Şimali Makedoniyada bir neçə idman klubuna sahib olan rusiyalı iş adamı Sergey Samsonenko yeni idman mərkəzinin inşasında əsas investor olmaqla yanaşı, burada dörd ulduzlu Rusiya hotelinin inşasında da iştirak edir. Obyekt 2014-cü ilin avqust ayında istismara verilir. Ümumi tikinti büdcəsi 15 milyon avro olan tikili əvvəlcə 6000 tamaşaçı tutumuna malik idi. Lakin 2015-ci ilin sentyabr ayında qərb və şərq tribunalarında əlavə 500 yer təchiz edildi və ümumi tutum 6500 yerə qədər artırıldı. Buraya 40 yerlik oyun meydançası, dörd fan zonası, yeddi VIP otaq daxildir.
Hal-hazırda "Yane Sandanski" idman mərkəzi "Vardar" kişi və qadın həndbol klublarının, "Skopye Aerodrom" basketbol klubunun ev arenasıdır. Yarışların keçirildiyi əsas salondan əlavə, mərkəzdə 1000 yerlik tutuma sahib həndbol və basketbol üçün kiçik bir salon da var. Mətbuat konfransları və digər oxşar tədbirlərin keçirilməsi üçün ayrıca konfrans otağı mövcuddur. Buraya beynəlxalq standartlara cavab verən dörd tennis kortu, uşaqlar üçün 300 m²–lik bir idman salonu, peşəkar idman avadanlıqları ilə təchiz edilmiş 500 m²-lik fitness mərkəzi, aerobika, pilates, döyüş sənəti və digər idman növləri üçün 400 m² çoxfunksiyalı məşq salonu daxildir. Mərkəzin binasında idman malları, suvenirlər və həvəsləndirici atributların satışında ixtisaslaşmış Hummel pərakəndə satış mağazası vardır.

## İstinadlar
Osmanlı-Reç Pospolita müharibələri

Osmanlı-Reç Pospolita müharibələri, XVII əsr boyu davam etmiş olan Osmanlı imperiyası ilə Reç Pospolita arasındakı hərbi toqquşmalardır. 

*Osmanlı-Reç Pospolita müharibəsi (1620-1621). Baxın: Hotin müqaviləsi 
*Osmanlı-Reç Pospolita müharibəsi (1633-1634) 
*Osmanlı-Polşa müharibəsi (1672-1676). Baxın: Buçaş müqaviləsi.
*Osmanlı-Müqəddəs İttifaq müharibəsi. Baxın: Karlovitsa müqaviləsi.
Mişov dağı

***Mişov dağı*** — Tehranda Azərbaycan və fars dillərində nəşr olunan dərgi.

## Ümumi məlumat
"Mişov dağı" dərgisi 1998-ci ildən Tehranda nəşr olunur. Mişov Mədəniyyət Mərkəzi tərəfindən yayınlanan dərginin baş redaktoru tanınmış şair və həkim Aqşin Ağkəmərlidir. Dərgi latın və əski (ərəb) əlifba ilə Azərbaycan türkcəsində və farsca nəşr olunur.

Dərginin ildə dörd sayının nəşri nəzərdə tutulsa da, fasilələr səbəbindən bu ardıcıllıq gözlənilməmişdir.

Dərginin ümumi həcmi 250 səhifədir.

## Rubrikaları
Nəşrə başladığı gündən dərginin səhifələrində Azərbaycan və İran mədəniyyəti, incəsənəti, yazıçı və şairləri haqqında müxtəlif səpkili yazılar dərc edilmişdir. Dərginin müxtəlif saylarında Məhəmməd Füzuli, Xurşidbanu Natəvan, Səməd Vurğun, Məmməd Araz, Bəxtiyar Vahabzadə, Nəriman Həsənzadə və b. şeirləri, həmçinin Türkiyənin şair, yazıçılarının həyat və yaradıcılığı haqqında məqalələr verilmiş, müasir dünya ədəbiyyatın aparıcı nümayəndələrindən söhbət açılmışdır. Burada 20 Yanvar faciəsi, Xocalı soyqırımı, Qarabağın işğalı ilə bağlı məqalələr də yer almışdır.

Dərginin müxtəlif sənətkarların yaradıcılığına həsr olunmuş özəl sayları da dərc olunur. Eyni zamanda, Azərbaycan klassikləri ilə yanaşı, dünya ədəbiyyatından tərcümələrə də yer verilir.

## İstinadlar
Maryana Lipovşek

**Maryana Lipovşek** ( ) — Sloveniyalı opera müğənnisi (mezzo-soprano).

## Bioqrafiyası
1968–1970-ci illərdə Lyublyana Musiqi Akademiyasının rektoru, bəstəkar və pianoçu Maryana Lipovşekin (1910–1995) qızı. Doğma diyarında fortepiano məktəbini bitirib. 1970–1977-ci illərdə Qratsdakı Musiqi və Teatr Universitetində, 1978-ci ildə Vyanadakı Opera Studiyasında vokal üzrə təhsil alır.

1979-cu ildə Vyana Dövlət Operasında debüt edir. 1981-ci ildən Hamburq Opera Evində, Münhen Operasında şıxışlar edir. Almaniyanın ən böyük opera səhnələrində çıxış edir, Barselona, Zalsburq, Milan, Florensiya, London, Edinburq, Praqa, Çikaqo, Nyu-York, San-Fransiskonun teatr və festivallarında ifalarını səsləndirir.

Lipovşekin vokal hissələrindən televiziyada Riçard Vaqner və Rixard Ştrausun operalarında səsləndirdiyi hissələr Yakob Ljes (1999) və Boz Zona (2001) filmlərində istifadə olunur.

Vyana və Zalsburqda yaşayır.

## Repertuarı
Klaudio Monteverdi, Volfqanq Amadey Motsart, Rixard Vaqner, Modest Musorqski, Aleksandr Borodin, Cüzeppe Verdi, Jorj Bize, Alban Berq, Bela Bartok, Corce Enesku, Fridrix Serxa, Kşiştof Penderetskinin operalarında oxumuş və İohann Sebastyan Bax, Frans Şubert, Robert Şuman, Yohans Brams, Huqo Volf, Qustav Maler, Arnold Şönberq, İqor Stravinskiyə aid konsertlərdə ifalar etmişdir.

## Yaradıcılıq əlaqələri
Klaudio Abbado, Nikolaus Arnonkur, Daniel Barenboym, Qari Bertini, Mixael Qilen, Kristfor von Donani, Endryu Devis, Kolin Devis, Volfqanq Zavalliş, Ceyms Livane, Lorin Maazel, Zubin Mehta, Rikkardo Muti, Kent Naqano, Seydzi Ocava, Helmut Rillinq, Bernard Haytink, Çon Myon Xun, Qeorq Şolti, Peter Şrayer, Horst Ştayn kimi dirijorlarla işləmişdir.

## Təltif və mükafartları
Presern Sloveniya Mükafatı (1988), Sloveniya Respublikasının Azadlıq Qızıl Fəxri Nişanı (1994), Qustav Maler Qızıl Medalı (1996), Avstriyanın Elm və İncəsənət Fəxri Nişanı (2001) və digər mükafatlar. Lyublyananın fəxri vətəndaşı (2004).

## Mənbə
* ''Baxın kantataları'' saytından

## İstinadlar
Xeroneya döyüşü

* Xeroneya döyüşü (e.ə. 394)
* Xeroneya döyüşü (e.ə. 338)
* Xeroneya döyüşü (e.ə. 86)
Notr-Dam-de-Kommye

**Notr-Dam-de-Kommye** () — Fransada kommuna, Rona-Alplar regionunda yerləşir. Departament — İzer. Pon-de-Kle kantonuna daxildir. Kommunanın dairəsi — Qrenobl. 

INSEE kodu — 38277. Kommunanın 2012-ci il üçün əhalisi 460 nəfər təşkil edirdi. Kommuna dəniz səviyyəsindən 317 ilə 1323 qədər metr yüksəklikdə yerləşir. Kommuna Paris təxminən 490 km cənub-şərqdə, Lion 100 km cənub-şərqdə, Qrenobldan 32 km cənub-qərbdə yerləşir.

## Əhalisi
*Əhalinin dinamikası (INSEE):*

Colors=
  id:lightgrey value:gray(0.8)
  id:darkgrey  value:gray(0.6)
  id:sfondo value:rgb(1,1,1)
  id:barra value:rgb(0.9,0.72,0.5)
ImageSize  = width:360 height:360
PlotArea   = left:50 bottom:30 top:20 right:10
DateFormat = x.y
Period     = from:0 till:500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo
BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999
PlotData=
  color:barra width:15 align:left
  bar:1962 from:0 till:483
  bar:1968 from:0 till:118
  bar:1975 from:0 till:185
  bar:1982 from:0 till:216
  bar:1990 from:0 till:302
  bar:1999 from:0 till:377


## Həmçinin bax
* Fransa rayonlarının siyahısı
## Qeydlər

## İstinadlar

## Xarici keçidlər
* Notr-Dam-de-Kommye haqqında ümumi məlumat
Moldavia

**Moldavia** Osmanlıların bugünkü Moldovaya və Rumıniyanın Moldovayla həmsərhəd regionlarına verdiyi bir ad idi. Bu bölgə xalqları uzun müddət Moldova adından istifadə etsələr də, Osmanlı imperiyası 1359-1365-ci illər arasında Boğdan Knyazlığını idarə edən Vojvoda I Boğdana görə Boğdan adından istifadə etmişdirlər.

Moldavianın 1859-cu ildə Prut çayının qərbindəki hissəsi Valaxiya ilə birləşdi və Rumıniyanı meydana gətirdi. Zaman keçdikcə Osmanlılar tərəfindən Erdel adlanan Transilvaniya regionu da buraya qoşuldu. Moldavianın Prut çayının şərqindəki hissəsi 1812-ci ildə Rusiya tərəfindən işğal edildi və Bessarabiya adını aldı. Beləliklə, bugünkü Rumıniyanın sərhədləri müəyyən edildi. 1918-ci ildə Bessarabiya Rumıniya ilə birləşdi, lakin 1944-cü ildə Sovet İttifaqı bu bölgəni yenidən işğal etdi və onu SSRİ-nin Moldova Respublikasına çevirdi. 1991-ci ildə bu bölgə Moldova Respublikası olaraq müstəqillik qazandı. Bu gün Rumıniya və Moldova yaşayanlar əslində eyni etnik qrupdan olan insanlardır və eyni dildə danışırlar.

Nəticədə Osmanlıların Boğdan adlandırdığı bölgə, bütün Moldovanı və şimali-şərqi Rumıniyanı əhatə edən bir region olmuşdur.
Sülh müqaviləsi

[right|thumb|[Birinci Dünya müharibəsinin sonunda imzalanan Versal sülh müqaviləsi]]
**Sülh müqaviləsi** —müharibə edən tərəflər arasında müharibənin rəsmi olaraq sona çatdığı (atəşkəsdən sonra) vəziyyətlə əlaqədar iki və ya daha çox dövlət və ya hökumət arasında sülh üçün imzalanan bir müqavilədir. Müharibənin başa çatdırılmasından, yəni atəşkəs müqaviləsindən fərqli olaraq, daimi müqavilədir.

## Müqavilələrin elementləri

[sağ|thumb|Müasir dövrə kimi bilinən ilk sülh müqaviləsi olan [Kadeş müqaviləsi.]]

Müqavilənin məzmunu əsasən nəticələnən münaqişənin xarakterindən asılıdır. Bir neçə tərəf arasında böyük ixtilaflar baş verdiyi zaman, bütün məsələləri əhatə edən beynəlxalq müqavilələr və ya hər iki tərəf arasında ayrı-ayrılıqda müqavilələr imzalanır.

Aşağıdakı siyahıda göstərilənlər kimi bir sülh müqaviləsinin içərisinə daxil edilə biləcək bir çox maddələr vardır:

*Sərhədlərin rəsmi formada müəyyənləşdirilməsi
*Gələcək münaqişələrin həlli üsulları
*Resursların bölüşdürülməsi
*Qaçqınların vəziyyəti
*Müharibə əsirlərinin vəziyyəti
*Mövcud borcların ödənilməsi
*Mövcud müqavilələrin yenidən həyata keçirilməsi

## İstinadlar

## Əlavə ədəbiyyat siyahısı
*
*

## Xarici keçidlər

* UN Peacemaker, United Nations Database of Peace Agreements
* Peace Agreement Access Tool (PA-X), 1990–2016
* United States Institute of Peace Digital Peace Agreements Collection
* Uppsala Conflict Data Program's Peace Agreement Dataset v. 2.0, 1975–2011
* The Paris Peace Treaty of 1783
* ''The peace treaties: comprising the league of nations covenant, digest of the German treaty, digest of the Austrian treaty, with annotations by the American mission at the peace conference; milestones on the road to victory'' indexed, authors Publicity Corporation, Continental National Bank. Publisher The Federal trade information service, 1919
* The Treaty of Versailles, 1919
* Peace Agreements Database at the Transitional Justice Institute
Atəşkəs müqaviləsi

**Atəşkəs müqaviləsi** və ya **atəşkəs razılaşması** — silahların susdurulması, müharibələrdə münaqişələrə son qoyan son atəşkəs müqaviləsidir. Bağlanılan müqavilənin mətninə "Atəşkəs razılaşması" deyilir. Atəşkəs müqaviləsinin imzalanmasından sonrakı məsələlərin, xüsusən də torpaq tələblərinin həll olunduğu və ya həll edildiyi bir sülh müqaviləsi imzalanır.

## İstinadlar

## Xarici keçidlər

* 
*The Expanded Cease-Fires Data Set Code Book (Emory University)
Rüstəm Cabbarov

**Rüstəm Cabbarov** (; ) — özbək yazıçısı, publisisti və tərcüməçisi.

## Həyatı
Rüstəm Cabbarov 1979-cu ildə Özbəkistan Respublikasının Səmərqənd vilayətinin Urqut rayonunda anadan olmuşdur. 2003-cü ildə Özbəkistan Milli Universitetinin jurnalistika fakultəsində ali təhsilini başa vuraraq beynəlxalq jurnalistika ixtisasına yiyələnmişdir.

1998–2000-ci illərdə Özbəkistanın "Respublika" qəzetində müxbir kimi fəaliyyət göstərmişdir. 2000–2003-cü illərdə "Kənd həyatı" qəzetinin böyük redaktoru, 2003-cü ildən 2010-cu ilə qədər Özbəkistan Milli Xəbər Agentliyinin baş redaktorunun müavini vəzifəsini icra ermişdir. 2010–2016-cı illərdə isə "Darakcı" qəzetinin baş redaktorunun müavini, sonra isə baş redaktoru olmuşdur. Davamlı olaraq Özbəkistanın dərgi, qəzet və elektron mətbuatında ictimai-siyasi, iqtisadi, ədəbi-kulturoloji, tarixi-publisist mövzulara həsr olunmuş yazıları ilə çıxış edir.

Hazırda "Zamon Press" Nəşriyyat Evinin direktoru vəzifəsində calışır.

## Yaradıcılığı
Rüstəm Cabbarov 20-dən cox bədii, publisistik və tərcümə kitabının müəllifidir. Şeirləri, hekayələri və publisistik məqalələri Azərbaycan, Özbəkistan, Hindistan və digər ölkələrdə cap olunmuşdur. O, dünyanın tanınmış klassiklərindən Gi de Mopassan, Edqar Po, Qabriel Qarsia Markesin əsərləri ilə yanaşı, Azərbaycan ədəbiyyatından Anar, Sabir Rüstəmxanlı, Vaqif Sultanlı, İlqar Fəhmi və başqa yazıcıların hekayə, povest və romanlarını özbək dilinə çevirərək cap etdirmişdir. Bununla yanaşı, o xeyli bədii, sənədli və animasiya filmlərinin scenari müəllifidir. Rüstəm Cabbarovun müəllifliyi ilə çəkilmiş "Vicdan" (2007), "Yoxsul adam" (2011), "Asragil" (2017) və "Namus" (2017) bədii filmləri Özbəkistan tamaşaçıları tərəfindən maraqla qarşılanmış, böyük şöhrət qazanmışdır. O, çağdaş özbək ədəbiyyatında daha çox detektiv əsərlər müəllifi kimi tanınır.

Rüstəm Cabbarovun detektiv mövzuda yazdığı "Kitabın arasındakı məktub" və "Xəyanətin kəsişməsi" povestləri Ədalət Məmmədovun tərcüməsində Azərbaycan dilində nəşr olunmuşdur.
## Azərbaycanda yayınlanan kitabları
* Xəyanətin kəsişməsi (Povestlər). Özbək türkcəsindən tərcümə edəni Ədalət Məmmədov, Bakı: 2022, 144 s.
## İstinadlar

## Xarici keçidlər
* Газетa "Даракчи"
* В узбекской газете "Даракчи" опубликована статья
* Turk xalqları tarixi, adabiyoti, madaniyati — Xurshid Davron kutubxonasi
* Rüstəm Cabbarov: Türk Şurasının tamhüquqlu üzvü olmaq Özbəkistanın xarici siyasətində tarixi bir addımdır
Qaraqaş Məhəmməd Paşa

**Qaraqaş Məhəmməd Paşa** () — Osmanlı sultanı II Osman dövründə Budin bəylərbəyi vəzifəsini icra edən vəzir idi. 1612-ci ilin dekabr ayından - 1613-cü ilin oktyabr ayına kimi Bosniya qubernatoru olmuşdur. 1615-ci ildə I Əhmədin qızı Ayşə Sultanla evlənərək saraya kürəkən və Budin bəylərbəyi oldu. 1621-ci ildə Osmanlı-Polşa müharibəsində iştirak etdi və Xotın mühasirəsində öldü.

## İstinadlar